Toomas Pikhof

Toomas Pikhof (sündinud 24. jaanuaril 1973 Jõhvis) on eesti õpetaja, alates 2016. aastast Pirita Majandusgümnaasiumi direktor.Pirita Majandusgümnaasiumi direktori ametisse kinnitamine Tallinna linnavalitsuse korraldus, 15. juuni 2016

Ta lõpetas aastal 1991 Järve Gümnaasiumi, aastal 1993 Tallinna Pedagoogikakooli, 1998 Tallinna Ülikooli kasvatusteaduste teaduskonna (pedagoogika ja algõpetuse metoodika erialal) ja 2012 Tallinna Ülikooli Psühholoogia Instituudi magistriõppe (organisatsioonikäitumise erialal). Toomas Pikhof on kaitsnud magistritöö ”Organisatsioonikultuur ja juhtimisstiil ning nende omavahelised seosed SA näitel” ja ta on sotsiaalteaduse magister.

Pikhof on Loovuse Koolituskeskuse (endine laste ja noorte erakool Loovus) asutaja, omanik ja peamine koolitaja.Loovuse Koolituskeskus (vaadatud 17.01.2017) Varem on ta töötanud Eesti Draamateatri turundusdirektorina.Inimesed Draamateater (vaadatud 17.01.2017)

Tunnustus
2017. aasta novembris nimetas Tallinna Haridusamet ta kuu haridusjuhiks. .

Konkursil „Eestimaa õpib ja tänab“ sai 2018. aastal Tallinna aasta õppeasutuse juhi auhinna .

Isiklikku
Alates 2006. aastast kuulub talle Pärnu maakonnas asuv ajalooline Vaskrääma raudteepeatuse hoone, mille ta on võimalikult originaalilähedaselt renoveerinud.Jaama taastas ajaloohuviline mees Pärnu Postimees, 6.05.2012 (vaadatud 17.01.2017) Samal aastal võitis ta oma Tallinnas Paldiski maanteel asuva koduga konkursi "Kaunis kodu 2005".Kauneim kodu: romantiline pesa saunahoones Õhtuleht, 3.02.2006 (vaadatud 17.01.2017)

 Viited 

Kategooria:Eesti koolijuhid
Kategooria:Eesti õpetajad
Kategooria:Sündinud 1973